Patria sem rádiové komunikačné systémy, ktoré umožňujú osobám so sluchovým postihnutím zlepšiť schopnosť počutia.
Bežné systémové zariadenia pozostávajú z jedného alebo viacerých rádiových vysielačov a jedného alebo viacerých rádiových prijímačov.
Zariadenia s vysokým pracovným cyklom/ nepretržitým vysielaním
Patria sem rádiové zariadenia, ktoré sú založené na prenose s nízkou latenciou a vysokým pracovným cyklom.
Tieto zariadenia sa zvyčajne používajú v osobných bezdrôtových audio a multimediálnych strímingových systémoch používaných na kombinovaný audio/video prenos a audio/video synchronizačné signály, v mobilných telefónoch, systémoch na zábavu v automobiloch alebo doma, bezdrôtových mikrofónoch, bezdrôtových reproduktoroch, bezdrôtových slúchadlách, rádiových zariadeniach určených na osobné nosenie, pomocných načúvacích zariadeniach, systémoch na monitorovanie zvuku do ucha, bezdrôtových mikrofónoch na koncertoch a iných predstaveniach na javisku, ako aj v analógových FM vysielačoch s nízkym výkonom.
Induktívne zariadenia
Patria sem rádiové zariadenia, ktoré využívajú magnetické polia so systémom indukčných slučiek na komunikáciu na krátku vzdialenosť a identifikačné aplikácie.
Zvyčajne ide o zariadenia pre imobilizéry automobilov, zariadenia na identifikáciu zvierat, poplašné systémy, zariadenia na detekciu káblových vedení, odpadové hospodárstvo, identifikáciu osôb, bezdrôtové hlasové kanály, na kontrolu vstupu, snímače priblíženia a kovov, systémy proti krádeži, ako aj rádiofrekvenčné induktívne systémy proti krádeži, prenos dát do vreckových zariadení, automatickú identifikáciu tovaru, bezdrôtové riadiace systémy a automatický vyber mýta.
Zariadenia s nízkym pracovným cyklom/ s vysokou spoľahlivosťou
Patria sem rádiové zariadenia, ktoré sú založené na celkovo nízkom využívaní frekvenčného spektra a dodržiavaní pravidiel prístupu k frekvenčnému spektru s nízkym pracovným cyklom, aby sa zaistil veľmi spoľahlivý prístup k frekvenčnému spektru a prenos v spoločne využívaných pásmach.
Zvyčajne sa používajú v poplašných systémoch využívajúcich rádiovú komunikáciu na nahlásenie pohotovostného stavu na vzdialenom mieste a v systémoch na privolanie pomoci, ktoré umožňujú spoľahlivú komunikáciu pre osoby v tiesni.
Zariadenia na získavanie zdravotných údajov
Patrí sem prenos nehlasových dát do a z neimplantovateľných zdravotníckych pomôcok na účely monitorovania, diagnostikovania a liečby pacientov v zdravotníckych zariadeniach alebo v ich domovoch, a to na základe predpisu riadne oprávnených zdravotníckych pracovníkov.
Zariadenia PMR446
Patria sem ručné prenosné zariadenia (bez základňovej stanice alebo bez opakovača) na osobné nosenie alebo manuálne ovládané, ktoré využívajú len integrované antény na maximalizáciu spoločného využívania a minimalizáciu rušenia.
Zariadenia PMR446 sa prevádzkujú s krátkym dosahom medzi dvoma účastníkmi a nesmú sa používať ani ako súčasť infraštruktúrnej siete, ani ako opakovač.
Rádioidentifikačné zariadenia
Patria sem zariadenia, ktoré sa používajú na určovanie polohy, rýchlosti a/alebo iných vlastností predmetu alebo na získanie informácií súvisiacich s uvedenými parametrami.
Spravidla na zistenie takýchto vlastností slúžia merania pomocou rádioidentifikačného vybavenia.
Medzi rádioidentifikačné zariadenia nepatrí žiadna rádiová komunikácia bod-bod alebo bod-viac bodov.
Zariadenia na rádiofrekvenčnú identifikáciu (RFID)
Patria sem rádiokomunikačné systémy založené na rádiofrekvenčných identifikátoroch a budičoch čítačiek, ktoré pozostávajú z i) rádiových zariadení (rádiofrekvenčných identifikátorov) pripojených k živým alebo neživým objektom a z ii) vysielačov/prijímačov (budičov čítačiek), ktoré aktivujú rádiofrekvenčné identifikátory a prijímajú od nich dáta.
Zvyčajne sa používajú na sledovanie a identifikáciu objektov, napríklad na účely elektronického sledovania tovaru (EAS), a na zbieranie a prenos dát týkajúcich sa predmetov, na ktorých sú rádiofrekvenčné identifikátory pripevnené, pričom tieto môžu byť bez batérií, využívať batérie na určité funkcie alebo byť napájané batériami.
Budič čítačiek overuje platnosť odpovedí rádiofrekvenčného identifikátora a následne ich postupuje svojmu hostiteľskému systému.
Úradný vestník Európskej únie
Pomocné načúvacie zariadenia (ALD)
SK
Patria sem rádiové časti aktívnych implantovateľných zdravotníckych pomôcok, ktoré sú určené na úplnú alebo čiastočnú implantáciu do ľudského tela alebo do tela zvieraťa chirurgickým alebo iným lekárskym zákrokom, a prípadne ich periférne zariadenia.
Aktívne implantovateľné zdravotnícke pomôcky sa vymedzujú v smernici Rady 90/385/EHS (1).
L 29/20
Aktívne zdravotnícke implantáty
10.2.2022